Diari Oficial de la Generalitat Valenciana


Sumari del DOGV 9038, del 10-03-2021 (2021/2273)

Informació pública de l'aprovació de l'informe ambiental i territorial estratègic de la modificació puntual del Pla parcial del sector 7.
-----------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2273


Data del document
:   02-03-2021

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla parcial del sector 7. [2021/2273]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es publica que pel Decret de l'Alcaldia número 749, de 22 de febrer, s'ha aprovat l'informe ambiental i territorial estratègic emés pels serveis tècnics municipals, de la modificació puntual del Pla parcial del sector 7 del Pla general de Paterna, que té per objecte modificar el nombre màxim de vivendes que es poden edificar sobre la parcel·la del carrer del Puigcampana número 45, parcel·la 4-1, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe, i que són:  
- S'elaborarà un informe sobre la perspectiva de gènere, d'acord amb l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes.  
- S'elaborarà una memòria de viabilitat econòmica en què es valore la monetarització de la cessió corresponent al 10 % de les plusvàlues públiques generades per la modificació puntual que valore les plusvàlues generades per la modificació puntual d'acord amb el règim de valoracions establit per la legislació estatal vigent (art. 77.3 de la LOTUP).  
  
- Caldrà sol·licitar un informe a Aigües de Paterna, com a concessionària del subministrament d'aigua i del sanejament del municipi, sobre la suficiència de recursos hídrics i sobre la demanda de sanejament i depuració.  
Es fa saber als interessats que contra la present resolució, per no ser un acte definitiu en via administrativa, no pot interposar-se cap recurs, sense perjuí dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o sense perjuí dels que corresponguen en via administrativa contra l'acte, si és el cas, d'aprovació del pla o programa.  
  
D'altra banda, i d'acord amb el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació del planejament en el termini màxim de quatre anys des de la publicació.  
Cosa que es fa pública per a general coneixement i efectes.  
  
Paterna, 2 de març de 2021.- L'alcalde: Juan Antonio Sagredo Marco.